b'\n_START_ARTICLE_\nJaroslavlin asema\n_START_SECTION_\nSijainti\n_START_PARAGRAPH_\nJaroslavlin asema sijaitsee Komsomolskaja-aukion laidalla Moskovan ydinkeskustan koillispuolella,  3,4 kilometri\xc3\xa4 Punaiselta torilta koilliseen.  Saman aukion laidalla sijaitsee kaksi muutakin Moskovan p\xc3\xa4\xc3\xa4rautatieasemaa. Vieress\xc3\xa4 on Leningradin asema, joka on l\xc3\xa4nteen suuntautuvan liikenteen p\xc3\xa4\xc3\xa4teasema (esimerkiksi Pietarin ja Helsingin junat). Aukion etel\xc3\xa4puoliselta Kazanin asemalta liikenn\xc3\xb6id\xc3\xa4\xc3\xa4n id\xc3\xa4n, kaakon ja etel\xc3\xa4n suuntiin. L\xc3\xa4hin metroasema on Komsomolskaja (linjat  1 ja 5).\n_START_SECTION_\nHistoria\n_START_PARAGRAPH_\nAiemmin, vuosina 1907-1936 Jaroslavlin asema tunnettiin my\xc3\xb6s nimell\xc3\xa4 Pohjoinen asema (ven. Severnyi vokzal) tai Pohjoisen rautateiden asema. T\xc3\xa4ll\xc3\xa4 viitattiin Moskovan seudun pohjoispuolella sijaitseviin rautateihin, jotka nyky\xc3\xa4\xc3\xa4nkin Ven\xc3\xa4j\xc3\xa4n rautateiden organisaatiossa kuuluvat Jaroslavlista johdetun alueellisen Severnaja \xc5\xbeeleznaja doroga -yhti\xc3\xb6n vastuulle.'